钦定古今图书集成/明伦汇编/氏族典/第108卷 > 《廖用贤尚友录》 > 雷简夫
## 钦定古今图书集成/明伦汇编/氏族典/第108卷 > 《廖用贤尚友录》 > 雷简夫

按《宋史雷德骧传》：“德骧孙孝先，孝先子简夫，字太简，
隐居不仕。康定中，枢密使杜衍荐之，召见，以秘书省
校书郎签书秦州观察判官公事。既罢，居长安，自以
处士起，不复肯随众调官，多为岐路求辟荐。时三白
渠久废，京兆府遂荐简夫治渠事，知坊州，徙简州。用
张方平荐，知雅州。既而辰州蛮酋彭仕义内寇，命简”
夫督诸将进兵，仕义内附，擢三司盐铁判官。以疾知
虢、同二州，迁尚书职方员外郎，卒。录其子爵臣为郊
社斋郎。简夫始起隐者，出入乘牛冠铁冠，自号“山长。”
既仕，自奉骄侈，顿忘其旧，里闾笑之。